Diari Oficial de la Generalitat Valenciana


Sumari del DOGV 939, del 09-11-1988 (1988/812345)

RESOLUCIÓ de 24 d'octubre de 1988, de la Direcció General de Comerç per la qual s'estableix el termini de presentació de sol-licituds per a la realització de cursos de formació comercial a que fa referència el Decret 48/1983, de 18 d'abril, del Consell de la Generalitat Valenciana, per a l'exercici 1989.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   939

Data del DOGV
:   09-11-1988

Secció del DOGV
:   ALTRES DISPOSICIONS

Número del document
:   1988/812345


Data del document
:   24-10-1988

Organisme emissor
:   Conselleria d'Indústria, Comerç i Turisme

Tipus de document
:   Resolució

Resolució de 24 d'octubre de 1988, de la Direcció General de Comerç, per la qual s'estableix el termini de presentació de sol.licituds per a la realització de cursos de formació comercial a què fa referència el Decret 48/1983, de 18 d'abril, del Consell de la Generalitat Valenciana, per a l'exercici 1989.  
D'acord amb el Decret 48/1983, de 18 d'abril, del Consell de la Generalitat Valenciana, pel qual s'estableix el marc d'actuació en relació amb la informació, la formació, els estudis i l'assistència tècnica al comerç interior, i a fi de procedir a l?elaboració del Programa de Formació Comercial per a l?exercici 1989, aquesta Direcció General de Comerç ha resolt:  
Primer. Es determina com a data límit per a la presentació de sol·licituds, a efectes d'obtenir l'ajuda per a la realització de Cursos de Formació Comercial corresponents a 1989, el 30 de novembre d'enguany.  
Segon. Els programes formatius que amb caràcter prioritari gaudiran dels beneficis que atorga la present Resolució, seran aquells el contingut dels quals tracte sobre els temes següents:  
1) Noves formes de Comerç.  
- Formes associatives i de col·laboració empresarial, tant per a la compra com per a la venda en comú (franquícia, cadenes voluntàries, associacions de compra, centres comercials, cooperatives, integració comercial ... ), en particular els que es refereixen a formes d'organització i gestió que permeten la transformació i modernització del comerç tradicional (autoservei, cash and carry, discount ... ).  
2) Tècniques d?organització i gestió d'empreses comercials.  
- Direcció i planificació comercial.  
- Marketing i gestió comercial.  
- Organització empresarial i control de gestió.  
- Merchandising i tècniques de promoció i animació en el punt de venda.  
- Gestió de la qualitat en el comerç.  
- Aplicacions informàtiques específiques a la gestió d'empreses comercials.  
- Logística, gestió de stocks i tecnologies d'emmagatzemament per a empreses a l?engrós.  
3) Serveis, equipaments i estètica del punt de venda:  
- Els serveis comercials, com a valor afegit al producte (serveis post-venda, de finançament, serveis en el punt de venda ... ), i els que en general responen a les exigències d'informació, garantia i comoditat del consumidor.  
- Equipaments comercials i innovacions tecnològiques aplicades a la conservació, l?emmagatzemament i la presentació de productes i a la gestió i el control de l?empresa comercial.  
- L?estètica del punt de venda: interiorisme, tractament de façanes, publicitat exterior, escaparatisme i integració del comerç en ambients urbans.  
4) Gestió de recursos humans.  
- Especialment els que signifiquen la millora del factor humà del comerç en els seus diferents nivells, i sobretot d'empresaris i comerciants del personal de vendes.  
Tercer. Podran ser beneficiaris, d'aquesta línia de suport, tots els subjectes efectes al sector de distribució comercial que acrediten la capacitat i els mitjans suficients per a impartir els ensenyaments que constitueixen el programa que es pretén dur a terme. I tindran caràcter preferent les sol·licituds que procedesquen de formes associades o integrades de comerciants.  
Quart  
1. Els subjectes compresos en el punt tercer que desitgen obtenir els beneficis que regula la present Resolució, hauran de presentar una sol·licitud per cada curs que es pretenga celebrar, acompanyada de:  
a) Memòria, en què s'expressarà: títol del curs, d'acord amb el programa recollit en el punt segon, nivell, durada, número d'alumnes previstos; localitat i domicili concret de realització, data prevista, honoraris i mitjans materials amb què s'hi compta. La Memòria podrà preveure, eventualment, el desplegament de cursos a distància i, en tal cas, la informació anterior s'adaptaria a les característiques pròpies d'aquesta modalitat de curs.  
b) Programa desplegat d'acord amb els temes del punt segon.  
c) Historial docent del professorat previst, amb l?especificació de la seua titulació, dades personals i professionals.  
d) Pressupost detallat per partides, amb la indicació de despeses i ingressos prevists.  
2. Les sol·licituds s'adreçaran al Director General de Comerç i es presentaran en els Serveis Territorials de Comerç corresponents, els quals trametran un informe sobre la capacitat i els mitjans suficients acreditats, a què fa referència el punt tercer, examinarà la documentació presentada, i certificarà el fet d'haver-se complimentat el que s'exigia.  
Cinqué. La subvenció global del curs es calcularà atenent el nivell del professorat i les hores lectives, el contingut dels programes i la qualificació del curs (caràcter general i especialitzat). Els organitzadors quedaran obligats a comunicar al Servei Territorial de Comerç corresponent qualsevol modificació de la proposta inicial, especialment la data i el lloc exacte de la celebració d'activitats, amb un termini mínim de 15 dies d'antelació.  
Sisé. Transcorregut el termini de justificació, sense que els beneficiaris de les subvencions hagen donat compliment al que s'estableix en aquest, es donaran per decaiguts en els seus drets i es revocarà la concessió de la subvenció, s'arxivaran les actuacions i l?interessat en rebrà notificació.  
València, 24 d'octubre de 1988. - El Director General de Comerç: Manuel López Estornell.